Pertanyaan 84: PEMBANGUNAN USAHAWAN MIKRO PASCA COVID-19
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN LIM YI WEI (N35 KAMPUNG TUNKU)
Jawapan oleh: Y.A.B. Dato' Menteri Besar

Y.B. PUAN LIM YI WEI

Apakah insentif atau bantuan Kerajaan Negeri bagi menggalakkan usahawan mikro, terutamanya yang berniaga dari rumah pasca Covid-19?

Y.A.B. Dato' Menteri Besar

a) Kerajaan Negeri melalui Jawatankuasa Tetap Pembangunan Usahawan telah menganjurkan siri kursus atas Institut Keusahawanan Negara (INSKEN). Siri latihan ini merupakan satu kursus transfomasi perniagaan yang lengkap khusus kepada para usahawan untuk menghadapi perubahan arus perniagaan dan mengalami kemerosotan perniagaan akibat pandemik COVID-19. Penyertaan kursus ini terbuka kepada usahawan sedia ada mahupun mereka yang ingin menambah pendapatan keluarga.

Selain itu Kerajaan Negeri memperuntukkan sejumlah dana setiap tahun bagi memperkasakan dan melahirkan usahawan berjaya di dalam Negeri Selangor. Sebahagian permohonan bantuan ini diproses sepanjang tahun dan mengikut proses kelulusan. Antara program yang dilaksanakan adalah seperti berikut:

i. Bantuan ini diberikan kepada usahawan mikro melalui sembilan (9) daerah di Negeri Selangor. Dana ini merupakan program khas untuk membantu usahawan mikro di Negeri Selangor bagi meningkatkan hasil jualan dan sekaligus melahirkan usahawan-usahawan yang berdaya tahan, berdaya saing dan berdaya maju. Setiap tahun sekurang-kurangnya 100 usahawan menikmati manfaat daripada bantuan ini.

Setiap daerah diperuntukkan sebanyak RM250,000.00 untuk program bantuan DUMS. Setiap pemohon yang menepati syarat dan kelayakan yang ditetapkan berpeluang untuk dipertimbangkan untuk menerima bantuan sehingga RM30,000.00. Syarat-syarat kelayakan adalah seperti berikut:

• Rakyat Negeri Selangor atau yang telah bermastautin lebih daripada 10 tahun;

Perusahaan dijalankan di Negeri Selangor; • Berumur antara 18 – 55 tahun; • Nilai jualan kurang daripada RM300,000.00 atau bilangan pekerja 2-5 orang; • Perusahaan telah dan masih beroperasi sekurang-kurangnya 2 tahun; • Perusahaan dijalankan sepenuh masa; dan • Perusahaan berdaftar dengan Suruhanjaya Syarikat Malaysia.

ii. Bantuan ini merupakan sebahagian daripada 33 Program Inisiatif Peduli Rakyat (IPR) Kerajaan Negeri Selangor untuk mengupayakan masyarakat keluar daripada kitaran kemiskinan. Program ini dilaksanakan melalui Jawatankuasa Tetap Pemberdayaan dan Pembangunan Sosio Ekonomi. Matlamat utama program ini taraf ekonomi melalui penjanaan/ peningkatan ialah untuk meningkatkan pendapatan bagi individu yang berpendapatan di bawah RM1,500.00 sebulan atau pendapatan seisi rumah di bawah RM3,000.00 terutamanya melibatkan peniaga- peniaga kecil menerusi pemberian bantuan peralatan/ mesin berdasarkan perusahaan yang sedang dijalankan. Program bantuan ini terbuka kepada semua pemohon yang menepati syarat dan kelayakan yang telah ditetapkan.

iii. Program ini terbuka kepada usahawan yang ingin mendapatkan pensijilan halal produk dan meningkat daya saing dan pasaran produk.

iv. Program ingin meningkatkan mutu pembungkusan dan bersedia menembusi pasaraya rantaian dan pasaran eksport.

v. HIJRAH Selangor menyediakan pinjaman kewangan secara berperingkat bermula tahun 2015. Sebelum ini program pinjaman kewangan ini dikenali sebagai Mikrokredit Bersepadu yang menggabungkan skim-skim mikrokredit SKIMSEL, MIMBAR dan WALA yang telah dilaksanakan semenjak tahun 2010. Ia merupakan satu sistem pembiayaan modal yang mudah, cepat dan tidak membebankan kepada penjaja dan peniaga kecil yang menghadapi masalah kekurangan modal, dan peluang mendapatkan modal tambahan. Pinjaman berperingkat ini dikategorikan mengikut skim 1 – 4 dan jumlah kelulusan diberikan sehingga RM50,000.00 mengikut syarat-syarat yang telah ditetapkan.

Usahawan di Negeri Selangor tidak terkecuali menerima tempias akibat Perintah Kawalan Pergerakan yang dikuatkuasakan bermula pada 18 Mac 2020 yang lalu

akibat Covid19. Ini menyebabkan kebanyakan usahawan terkesan dari segi jualan yang merosot secara mendadak tanpa persediaan.

Para usahawan perlu mencari kaedah yang sesuai dan melakukan anjakan paradigma dan maju ke hadapan mengadaptasi teknologi semasa yang mampu melonjakkan perniagaan tanpa mengira situasi yang berlaku. Ini bermakna mereka perlu mampu untuk mentadbir urus perniagaan seterusnya menjana jualan walaupun terpaksa menutup operasi buat sementara waktu. Jika dahulu mereka mengharapkan pelanggan datang ke kedai namun kini mereka perlu mencapai pelanggan melalui secara dalam talian atau kaedah-kaedah lain yang bersesuaian.